אם עיתונים, טלויזיה ואתרי חדשות היו שמים לעצמם מטרה לדווח רק אמת טהורה, היינו שומעים כל יום "בנוגע לחדשות, לא קרה היום שום דבר מיוחד. תהליכים ארוכי טווח ממשיכים להתבצע. זהו…". כך בערך היה נשמע גם דיווח שבועי של מקדם אתרים. אם בחודש הראשון ולפעמים השני יש הרבה אקשן שקשור לתהליכים שדורשים מעורבות של בעל העסק ברמה כזאת או אחרת (מחקר מילות מפתח, חקר מתחרים, עיבוי תכנים ויצירת תכנים חדשים ותיקונים אחרים), אז בדרך כלל החל מהחודש השני והלאה העבודה מסתכמת בשגרה של הוספת תכנים חדשים, השגת קישורים מאתרים חיצוניים ואופטימיזציית המרה.
על תוצאות התהליכים האלה הגיוני באמת לדווח בתחילת החודש הבא, בתור סיכום הפעולות שנעשו במשך החודש וההתקדמות בתוצאות (כמו שינוי המיקומים של האתר עבור ביטויי המפתח הרלוונטיים, הבדלים בכמות הכניסות מתוצאות החיפוש האורגניות לעומת חודש קודם ו/או חודש זהה לפני שנה, כמות המרות ונתונים אחרים שיכולים להיות רלוונטיים לעסק אחד ולא ממש רלוונטיים לעסק אחר). במידה ודו"ח כזה לא נשלח אחת לחודש, זה בהחלט סימן שכדאי לבדוק מה הסיבה לתופעה, אבל לעיתים יותר קרובות אין הגיון לצפות לדיווח, אלא אם יותר חשוב לכם לשחוק את הספק שלכם מאשר לאפשר לו להתרכז בעבודה שתוביל את העסק שלכם אל השגת המטרות שאתם שואפים להגיע אליהן.